Džeremijs Strongs
Džeremijs Strongs (angļu: Jeremy Strong; dzimis 1978. gada 25. decembrī) ir amerikāņu aktieris, saņēmis Zelta globusa un Emmy balvu. 2022. gadā žurnāls Time viņu iekļāva savā 100 pasaulē ietekmīgāko cilvēku sarakstā. Savu kinodebiju piedzīvojis filmā Humboldt County (2008), pirms tam strādāja teātrī. Atveidojis lomas filmās "Slepenā operācija "30 pēc pusnakts"" (2012), "Linkolns" (2012), "Pārklenda" (2013), "Tiesnesis" (2014), "Selma" (2014), "Gadsimta likme" (2015), "Mollijas spēle" (2017), "Pirms vētras" (2019), "Džentlmeņi" (2019), The Trial of the Chicago 7 (2020) un "Armagedona laiks" (2022). Kļuvis starptautiski atpazīstams pēc lomas Kendala Roja lomas atveidošanas HBO satīriskajā komēdijdrāmas seriālā "Pēctecība" (2018–2023), par ko 2020. gadā saņēmis Emmy balvu, bet 2022. gadā Zelta globusa balvu.